2.Visų ankstesnių paslaugų sąnaudų pripažinimas nedelsiant Ankstesnės paslaugų sąnaudos rodo nustatyto dydžio išmokų už darbuotojų suteiktas paslaugas prievolės dabartinės vertės pokytį ankstesniais laikotarpiais, susidariusį dėl plano pakeitimo arba apribojimo. Pagal ankstesnį 19-ąjį TAS, ankstesnės paslaugų sąnaudos, susijusios su įgyta teise, pelno (nuostolių) ataskaitoje pripažįstamos nedelsiant, o paslaugų sąnaudos, susijusios su dar neįgytomis teisėmis, buvo pripažįstamos per vidutinį teisių įgijimo laikotarpį taikant tiesinį metodą.

1.Aktuarinio pelno ir nuostolių pripažinimas nedelsiant Remiantis ankstesniu 19-ojo TAS variantu, į aktuarinės prielaidos pakeitimus neturėjo būti atsižvelgiama nedelsiant, jei tik jie neviršijo tam tikro koridoriaus (iš čia – „koridoriaus metodas“) ir galėjo būti paskirstyti per kelis laikotarpius, o pagal persvarstytą 19-ąjį TAS jie turės būti pripažinti nedelsiant.

Šiuo atžvilgiu reikėtų pažymėti, kad EBPIK, kaip EBI pirmtakas, pateikė pastabų dėl ankstesnės 19-ojo TAS versijos, išreikšdamas susirūpinimą dėl „koridoriaus metodo“, ir pasiūlė jo atsisakyti taikant pereinamojo laikotarpio nuostatas. Nors 19-uoju TAS atsisakyta koridoriaus metodo taikymo aktuariniam pelnui ir nuostoliams, KRR numatytos pereinamojo laikotarpio nuostatos, kuriomis sušvelninamas poveikis nuosavoms lėšoms.

2.3.Pereinamojo laikotarpio priemonės pagal KRR

KRR nustatytos tokios pereinamojo laikotarpio priemonės, skirtos 19-ojo TAS pakeitimų ir nustatyto dydžio išmokų pensijų fondo turto atskaitymo apskritai poveikiui sušvelninti:

1.Bendras laipsniškas NDIPF turto atskaitymo įvedimas nuo 2014 iki 2017 m. pagal KRR 469 straipsnio 1 dalies a punktą ir 478 straipsnį.

2.Specialus laipsniškas 19-ojo TAS pakeitimų poveikio įvedimas nuo 2014 iki 2018 m. pagal KRR 473 straipsnį.

3.Laipsniškas nacionaliniu lygmeniu taikomų filtrų panaikinimas nuo 2014 iki 2018 m. pagal KRR 481 straipsnį.

3.Galimo kintamumo atsiradimo persvarsčius 19-ąjį TAS įvertinimas

Remiantis EBI pateikta ataskaita, 19-ojo TAS persvarstymo kartu su NDIPF turto atskaitymu pagal KRR 36 straipsnio 1 dalies e punktą poveikio analizė vertinama taip:

3.1.Poveikis, priklausantis nuo pelno arba nuostolių užskaitos

Nuosavų lėšų kintamumo nebus, kai įstaiga praneša apie NDIPF grynąjį turtą balanse ir jį kompensuoja lygiavertis pelnas ar nuostoliai. Tik tuo atveju, jei įstaiga praneša apie NDIPF grynąjį turtą be atitinkamo pelno ar nuostolių, NDIPF turto atskaitymas gali nulemti nuosavų lėšų kintamumą.

3.2.Poveikis pirmą kartą taikant persvarstytą 19-ąjį TAS

Dėl nedidelio NDIPF grynojo turto daugumoje įstaigų NDIPF grynojo turto atskaitymo iš nuosavų lėšų poveikis pirmą kartą taikant tiek ankstesnį, tiek persvarstytą 19-ąjį TAS bus ribotas. Be to, daugumoje įstaigų neigiamas poveikis 1 lygio nuosavam kapitalui bus dar labiau ribojamas to, kad nepripažintų aktuarinių nuostolių lygis, palyginti su jų kapitalo pozicija, yra žemas. Tik nedidelė dalis įstaigų, turinčių didelį NDIPF turtą, gali patirti esminį poveikį. Visų pirma, dėl didelių nepripažintų aktuarinių nuostolių gali sumažėti nuosavos lėšos.

3.3.Bendras riboto kintamumo dėl persvarstyto 19-ojo TAS įvertinimas

Remiantis EBI ataskaita galima daryti išvadą, kad apskritai nuosavų lėšų kintamumas dėl apskaitos ir rizikos ribojimo pakeitimų yra ribotas. Kai kuriose įstaigose ir kai kuriose šalyse poveikis nuosavų lėšų kintamumui gali būti didesnis, priklausomai nuo NDIPF dydžio ir veiklos rezultatų įstaigos kapitalo padėties atžvilgiu.

Be to, bet koks naudotinų aktuarinių prielaidų pokytis gali būti vertinamas kaip NDIPF balansinių verčių suderinimo su realia įstaigos pozicija ir sandorio ekonominiais parametrais pagerėjimas.